stanford-oval/wikipedia huggingface dataset:
אבא אמריקאי
דמויות > דמויות נוספות > קרובי משפחה נוספים

ג'ף פישר (ג'ף פישר): חבר של היילי. ישנם כמה פרקים שהיא זורקת אותו, אך הוא ממשיך להופיע בפרקים. בעונה השישית ג'ף והיילי אף נישאים, למורת רוחו של סטן.
דמויות > דמויות נוספות > CIA

אייברי בולוק (פטריק סטיוארט, ואף מצויר כמו השחקן): הבוס של סטן ב-CIA. בעונה הראשונה יצא עם היילי.
דמויות > דמויות נוספות > תושבי השכונה

גרג קורבין (סת' מקפרלן): אחד מצמד מגישי החדשות יחד עם טרי, בן זוגו. הומוסקסואל המחזיק בדעות שמרניות, ואף חבר בתא של המפלגה הרפובליקנית. הם מאמצים תינוקת בשם ליבי (שפרנסין הולידה).
טרי בייטס (מייק בארקר): בן זוגו להגשת החדשות ולחיים של גרג. הוא יוצא מהארון בפני אביו, אשר לא מקבל את יציאתו מהארון.
לינדה ממארי (מייגן פרייס): איראנית. חברתה הטובה של פרנסין, כפי המובן לאורך הסדרה לינדה היא לסבית ומאוהבת בפרנסין.
דמויות > דמויות נוספות > תלמידי בית הספר

בארי (אדי קיי תומאס): אחד מחבריו הטובים של סטיב. סובל מעודף משקל.
טושי (דייסוקה סוזוקי): אחד מחבריו הטובים של סטיב. מבין אנגלית, אך מסוגל לדבר רק יפנית, וכשהוא מדבר יפנית יש כתוביות.
שמולי "סנוט" לונסטיין (קרטיס ארמסטרונג): אחד מחבריו הטובים של סטיב. עני ויהודי.
דבי היימן (ליזי קפלן): הייתה חברה של סטיב במשך כמה פרקים מהעונה ה-2. גם היא סובלת מעודף משקל, כשסטיב הציג אותה למשפחתו, סטן ניסה להפריד ביניהם מאחר שהיא סובלת מעודף משקל. לאחר מכן סטן התחבר אליה כשהבין שיש לה ידע גדול באקדחים.
אקיקו (גרייס פארק): אחותו של טושי. סטיב מאוהב בה.
לינדסי קולידג' (טרי לין רודריגז): מעודדת ואחת מהבנות שסטיב מנסה להרשים. בהופעה הראשונה שלה היא מציינת שיותר כיף להיות בסביבה של סטיב מכפי שציפתה. עם זאת, היא מגלה את הזהות הסודית של רוג'ר וסטן מוחק את הזיכרון שלה. מאוחר יותר, לינדסי קובעת שהיא אוהבת בחורים העוסקים בהתנהגות מסוכנת, וכתוצאה מכך סטיב מפוצץ את האגודל שלו עם זיקוק. לאחר התאונה היא מאפשרת לסטיב לגעת בשדיים שלה. כשהוא אומר שהוא לא יכול להרגיש שום דבר בגלל ההרדמה בידו היא כועסת. סטיב לומד לנגן בצ'לו במאמץ להרשים את לינדסי, שאותה הוא מתאר כ"שרמוטת צ'לו". לינדסי עושה כמה הופעות קמע בפרקים מאוחרים יותר.
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- |
|  | 1 | 7 | 6 בפברואר 2005 | 19 ביוני 2005 |
|  | 2 | 16 | 11 בספטמבר 2005 | 14 במאי 2006 |
|  | 3 | 19 | 10 בספטמבר 2006 | 20 במאי 2007 |
|  | 4 | 16 | 30 בספטמבר 2007 | 18 במאי 2008 |
|  | 5 | 20 | 28 בספטמבר 2008 | 17 במאי 2009 |
|  | 6 | 18 | 27 בספטמבר 2009 | 16 במאי 2010 |
|  | 7 | 19 | 3 באוקטובר 2010 | 22 במאי 2011 |
|  | 8 | 18 | 25 בספטמבר 2011 | 13 במאי 2012 |
|  | 9 | 19 | 30 בספטמבר 2012 | 12 במאי 2013 |
|  | 10 | 20 | 29 בספטמבר 2013 | 18 במאי 2014 |
|  | 11 | 3 | 14 בספטמבר 2014 | 21 בספטמבר 2014 |
|  | 12 | 15 | 20 באוקטובר 2014 | 1 ביוני 2015 |
|  | 13 | 22 | 25 בינואר 2016 | 27 ביוני 2016 |
|  | 14 | 22 | 7 בנובמבר 2016 | 11 בספטמבר 2017 |
|  | 15 | 22 | 25 בדצמבר 2017 | 8 באפריל 2019 |
|  | 16 | 22 | 15 באפריל 2019 | 27 באפריל 2020 |
|  | 17 | 22 | 13 באפריל 2020 | 21 בדצמבר 2020 |
|  | 18 | 22 | 19 באפריל 2021 | 25 באוקטובר 2021 |
|  | 19 | 22 | 24 בינואר 2022 | 19 בדצמבר 2022 |
|  | 20 | 22 | 27 במרץ 2023 | 18 בדצמבר 2023 |
הערות שוליים

↑  עונות 11 ו-12 שתיהן מסווגות בתור עונה 11 (כלומר תווית "עונה 11" כוללת 18 פרקים במקום שלושה בלבד, כשעונה 12 במקור כוללת 15 פרקים), וכתוצאה מכך עונה 13 מסווגת בתור עונה 12, עונה 14 בתור עונה 13 וכו'.
| --- | --- |
בקרת זהויות :  GND: 7650181-4  MusicBrainz: 0b0b1a79-952f-4867-bcbf-d0f9637a26fc  VIAF: 219205162   WorldCat (עם VIAF): 219205162
סמארטווינגס (חברה)

מטוס בואינג 737-800 של החברה
סמארטווינגס היא חברת תעופה צ'כית שבסיסה המרכזי נמצא בנמל התעופה ואצלב האוול שבפראג. החברה מפעילה טיסות שכר ליעדי נופש ומחכירת מטוסים עם צוותם לחברות תעופה אחרות.
בנוסף, בשנת 2017 השלימה החברה את רכישת 98% ממניותיה של חברת התעופה הצ'כית צ'ק איירליינס.
צי המטוסים

צי המטוסים של החברה, נכון לאוקטובר 2018:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| בואינג 737-700 | 2 | — | — | 148 | 148 |  |
| בואינג 737-800 | 26 | — | — | 189 | 189 |  |
| בואינג 737-800 | 26 | — | 18 | 150 | 168 |  |
| בואינג 737-900ER | 2 | — | — | 212 | 212 |  |
| בואינג 737 MAX | 7 | 32 | — | 189 | 189 |  |
| סה"כ | 37 | 32 |  |  |  |  |
פעילות החברה בישראל

החברה מפעילה בין 3–4 טיסות שכר שבועיות בקו פראג-תל אביב בעונת הקיץ ו-3 טיסות שבועיות סדירות מפראג באמצעות החברה הבת סמארטווינגס כל השנה באמצעות מטוסי 737-800/900ER/MAX 8.
 בנוסף, החברה מפעילה 2 טיסות שכר שבועיות עונתיות בין בודפשט לתל אביב וטיסת שכר שבועית עונתית בין ברטיסלאבה לתל אביב אשר מופעלת באמצעות חברת הבת סמארטווינגס.
הערות שוליים

↑  "Travel Service to acquire almost all of Czech Airlines". flightglobal (באנגלית). 2017-10-09. נבדק ב-2018-10-15.
↑  "Travel Service fleet".
| --- | --- |
בקרת זהויות :  NKC: ko2017949973  VIAF: 125149415106589551381   WorldCat (עם VIAF): 125149415106589551381
מקלע גאטלינג

| --- | --- |
מקלע גאטלינג משנת 1876, הפארק ההיסטורי במצודת לאראמיי ארצות הברית
מקלע גאטלינג משנת 1876, הפארק ההיסטורי במצודת לאראמיי ארצות הברית
 מידע כללי
 סוג:  מקלע כבד, כלי ירייה רב-קני
 נגזרות:  בהשראת מקלע גאטלינג פותחו כלי ירייה כגון M61A1 וולקן, M134 מיניגאן
 תכנון:  ריצ'רד ג'ורדאן גאטלינג
 מדינה מייצרת:  ארצות הברית ארצות הברית
 מעצב:  ריצ'רד גאטלינג 
 תקופת השימוש:  1862–1911 (כ־49 שנים) 
 מלחמות:  מלחמת האזרחים האמריקאית מרד הבוקסרים מלחמת רוסיה–יפן
 מדינות המשתמשות:  בריטניה האימפריה הבריטית  רוסיה האימפריה הרוסית  ארצות הברית ארצות הברית
 יחידות שיוצרו:  1,300 
 מידע טכני
 קליבר:  0.3–0.45 אינץ', כתלות בדגם
 פעולה:  ידנית. על ידי סיבוב ידית
 הזנה:  מחסנית ללא קפיץ או סל תחמושת, כשהטעינה מתבססת על כח הכבידה
 אורך כולל:  107.9 סנטימטרים (42.5 אינץ')
 אורך קנה:  67.3 סנטימטרים (26.5 אינץ')
 משקל ריק:  27.2 קילוגרם (60 ליברות)
 קצב אש:  350 כדורים לדקה
 
מקלע גאטלינג הוא מקלע כבד רב-קני (6–10 קנים, כתלות בדגם) שפותח באמצע המאה ה-19 על ידי ד"ר ריצ'רד גאטלינג (Richard Jordan Gatling) ומוכר בעיקר הודות למנגנון הירי המהפכני שלו, שנועד להביא לקצב אש גבוה במיוחד. מנגנון הירי החדשני עשה שימוש במספר קנים שנטענו זה אחר זה בסבב, אך ירו רק אחד בכל פעם, כדי להשיג ירי מתמשך ומהיר. המנגנון הוזן בכדורים שאוחסנו במחסנית ללא קפיץ או בסל, שחוברו בחלקו העליון של המקלע והסתמכו על כוח הכבידה כדי להזין את הכדורים לבתי הבליעה של הקנים.
מקלע הגאטלינג שימש בכמה מלחמות ועימותים מאמצע המאה ה-19 ועד תחילת המאה ה-20, לרבות מלחמת האזרחים האמריקאית ב-1860 ומלחמת הזולו ב-1879. מאז אמצע המאה ה-20 לא נעשה שימוש במקלע גאטלינג אך שיטת הפעולה של מנגנון הירי הייחודי שלו משמשת במקלעים ותותחים מודרניים, כדוגמת תותח ה-M61A1 וולקן 20 מ"מ ומקלע ה-M134 מיניגאן 7.62 מ"מ.
תותח גאטלינג הוא תותח אוטומטי שמנגנון הטעינה והירי שלו פועל בדומה לדרך פעולתו של מקלע הגאטלינג. ההבדל בין השניים הוא בקוטר החימוש ומאחר ו"תותח" מוגדר כ"כלי ירי שקוטר התחמושת שלו הוא מ-20 מ"מ ומעלה" הרי שהאחד מוגדר "מקלע" והשני "תותח". כאמור, תותח ה-M61A1 וולקן מהווה דוגמה לתותח גאטלינג.
היסטוריה

מקלע גאטלינג תוכנן על ידי הממציא האמריקאי ד"ר ריצ'רד ג'ורדן גאטלינג (1818 - 1903) ב-1861 ונרשם כפטנט בארצות הברית כשנה לאחר מכן. גאטלינג, שלמד רפואה אך מעולם לא עסק בה, הגה ופיתח כמה המצאות בתחומים שונים אך פרוץ מלחמת האזרחים האמריקאית ב-1861 הביאה אותו להתעמק בניסיון לשפר את פעולתם של כלי נשק. גאטלינג הבחין כי מרבית חללי מלחמת האזרחים מתו כתוצאה מתחלואה ולא כתוצאה מפגיעת כדורים, ושנים לאחר שהמציא את המקלע שלו כתב כי הבחנה זו העלתה בדעתו את רעיון המקלע בעל עוצמת האש האדירה וקצב האש הגבוה, משום שסבר שמקלע כזה יאפשר לחייל אחד לגרום לנזק שעד אז נדרש מספר רב של חיילים לגורמו, וכך יקטנו הצבאות ופחות חיילים יחשפו לתחלואה ולמוות.
בטרם פיתח גאטלינג את המקלע שלו, עמדו לרשותם של צבאות שונים כלי נשק אחרים שהצטיינו בכוח אש משמעותי. כלי נשק אלה היו למעשה תותחים שירו כמה קליעים בו-זמנית, אם באמצעות תחמושת שהכילה מספר קליעים (בדומה לרובה ציד) ואם באמצעות כמה קנים שירו בעת ובעונה אחת. למרות מטח הכדורים שיצרו כלי נשק אלה, טעינתם מחדש בין פעולות הירי הצריכה זמן לא מבוטל שפגע ברצף האש ובקצב הירי. מנגנון הירי של המקלע שפיתח גאטלינג הופעל על ידי סיבוב ידית ארכובה בידי מפעיל אנושי, כך שמקלע זה לא היה מקלע אוטומטי אמיתי (בניגוד למקלע מקסים שפותח ב-1883) אך הביא לקפיצת מדרגה מבחינת השיפור באמינות המנגנון וברציפות האש.
גאטלינג התבסס על המצאה אחרת שלו, מתקן חקלאי לזריעה, כדי להתחיל ולפתח את מנגנון הירי של המקלע החדש. ב-1861 פותח דגם אבטיפוס שמיש של המקלע וב-1862 יסד גאטלינג חברה באינדיאנה ליצור ושיווק המקלע החדש והחל ביצור סדרתי שלו. גאטלינג התקשה למכור את המקלע החדש שפיתח לצבא ארצות הברית ורק ב-1866, לאחר שכבר מכר כמה מקלעים בודדים לגורמים שונים, נרכש המקלע באופן רשמי על ידי הצבא.
ב-1870 מכר גאטלינג את זכויות הפטנט של המקלע שפיתח לחברת קולט האמריקאית אך נשאר נשיאה של חברת הנשק שיסד עד ל-1897, אז נטמעה החברה בחברת קולט.
ב-1893 רשם גאטלינג פטנט על מנגנון שעשה שימוש במנוע חשמלי (שהיה בעצמו המצאה חדשה למדי באותה תקופה) בהנעת מנגנון הירי בתותח שהמציא ובכך החליף את שיטת ההנעה הקודמת, שעשתה שימוש בידית ארכובה. השימוש במנוע חשמלי איפשר קצב ירי גבוה בהרבה מזה שאיפשר השימוש בידית הארכובה, עד כדי 1500 כדורים לדקה.
ב-1911 הפסיק הצבא האמריקאי כליל את השימוש בתותח גאטלינג המופעל באמצעות ארכובת יד.
השימוש במקלע בזירות לחימה שונות > ביבשת אמריקה

מלחמת האזרחים האמריקאית הייתה העימות הצבאי הראשון שבו נעשה שימוש במקלע הגאטלינג. אף על פי שעל-פי גאטלינג עצמו היוותה מלחמה זו מקור ההשראה לפיתוח המקלע, הרי שחלפו כמה שנים מפיתוח המקלע ועד שצבא ארצות הברית (צבא האיחוד) החל לרכוש אותו באופן רשמי ב-1866. לפני כן נרכשו באופן פרטי כמויות מוגבלות של המקלעים על ידי מפקדים בכירים בצבא האמריקאי ונעשה בהם שימוש מוגבל: כתריסר מקלעים שימשו בעת המצור על פיטסבורג (1864–1865), שמונה מקלעים אחרים הותקנו על-גבי ספינות של צבא האיחוד וכמה מקלעים שימשו בדיכוי המהומות שפרצו בניו-יורק, עקב הנהגת גיוס החובה כחלק מהמאמץ המלחמתי של האיחוד (1863).
בתחילת שנות ה-80 של המאה ה-19 עשו חיל הים והצבא הפרואני שימוש במקלעי גאטלינג, בקרבות שהיו חלק ממלחמת האוקיינוס השקט.
ב-1885 שימש מקלע גאטלינג את הצבא הקנדי במאמציו לדכא מרידה שפרצה בצפון-מערבה של המדינה.
ב-1898, כחלק ממלחמת ארצות הברית–ספרד, עשה צבא ארצות הברית שימוש ביחידה עצמאית של ארבעה מקלעי גאטלינג, בעלי 10 קנים ובקוטר 0.3 אינץ', מתוצרת חברת קולט. המקלעים הורכבו על-גבי כנה שאפשרה להם צידוד ולכן היו יעילים במיוחד נגד המגנים הספרדיים. במהלך אחד הקרבות, כחלק ממערכה זו, ביצעו 3 מקלעים שכאלה ירי של 18,000 כדורים במהלך 8 דקות וחצי וגרמו לאבדות קשות ביותר בצד הספרדי. למרות יעילותו הרבה בזמן הירי, משקלו הרב של המקלע ומבנהו המגושם עמדו לו לרועץ והקשו על מפעיליו לעמוד בקצב התקדמות החיילים הרגליים על פני דרכים משובשות. חיסרון זה בא לידי ביטוי בעיקר בקרבות בקובה, שבה דרכי עפר היו לרוב לא יותר משביל משובש בג'ונגל. בשלב זה החל כבר הצבא האמריקאי לציד את חייליו במקלעים קלים יותר, שהוצבו על-גבי חצובות והיו קלים יותר לניוד, בצעד שבישר את תחילת מגמת הדחיקה של מקלע הגאטלינג משימוש בצבא ארצות הברית.
השימוש במקלע בזירות לחימה שונות > באסיה ובאפריקה

באפריקה שימש מקלע הגאטלינג במסגרת המלחמות הקולוניאליות ביבשת, בעיקר כדי לאפשר לצבאות האירופאים להתמודד עם מתקפות המוניות של לוחמים מקומיים, שסבלו מנחיתות טכנולוגית אך נהנו מיתרון מספרי מכריע.
צבא האימפריה הרוסית רכש כ-400 מקלעי גאטלינג ונעשה בהם שימוש כנגד פרשים טורקמנים ועמי נוודים אחרים במרכז אסיה. הצי הרוסי עשה שימוש במקלעי גאטלינג במהלך הקרבות מול המצרים, באלכסנדריה ב-1882. כמו גם במלחמתם עם היפנים בשנת 1905.
במהלך 1879 עשה הצבא הבריטי את השימוש הראשון שלו במקלעי גאטלינג, כחלק ממלחמתו באפגניסטן.
מבנה המקלע

מקלע הגאטלינג הוצב על עגלה דו-גלגלית והותקן על-גבי כנה שאפשרה צידוד והגבהה שלו. המקלע הוזן בכדורים מחלקו העליון, מתוך סל תחמושת בעל פתח בתחתיתו או מתוך מעיין "מחסנית", שהייתה למעשה קופסה צרה וגבוהה ללא קפיץ, שבה אוחסנו הכדורים אחד מעל השני. הכדורים אוחסנו בסל או ב"מחסנית" בתפזורת והזנתם לביתי הבליעה של קני הנשק נסמכה על כוח הכובד ולא על מנגנון מכני. זאת בניגוד למקובל כיום כשיטת אחסנת התחמושת והזנתה למקלעים, המתבססת על כדורים המחוברים אחד לשני בחוליות כשרשיר, והנטענים לבית הבליעה של הנשק באמצעות מנגנון מכני.
למקלע הגאטלינג היו בין 6 ל-10 קנים נפרדים, כתלות בדגם, שמוקמו סביב ציר סיבוב אחד. מאחורי "זר" קנים זה, ועל אותו ציר הסיבוב, הוצב גליל קצר בעל תאים שנועדו לקלוט את הכדור המוזן למקלע בטרם הבריח נע קדימה ודוחף אותו לתוך בית הבליעה של הקנה. מאחורי גליל זה, ועל אותו ציר הסיבוב, הוצב גליל נוסף בעל תאים שבהם נעו קדימה ואחורה הבריחים של כל קנה, בהתאם למחזור הירי. בכל בריח - נוקר ושן חולצת.
מבנה זה יצר מצב שבו לכל קנה היה מכלול ירי נפרד, כלומר, לכל קנה תא טעינה, בית בליעה, בריח ונוקר משלו.
המקלע הונע על ידי סיבוב ידני של ידית ארכובה בדגמים המוקדמים ועל ידי מנוע חשמלי בדגמים מאוחרים יותר. סיבוב הידית הביא לסיבוב "זר" הקנים והמנגנון כולו, סביב הציר המרכזי. מחזור הטעינה-ירי-פליטה-קירור של כל קנה החל בכך שהקנה ותא קליטת החימוש שלו ניצבו מתחת לפתח שב"סל" התחמושת או ה"מחסנית", כשהבריח שלו משוך לאחור.
הודות לכוח המשיכה נפל כדור אחד מסל החימוש או מה"מחסנית", לתוך תא קליטת החימוש.
המשך סיבוב ידית הארכובה הביאה להמשך סיבוב המנגנון כולו ולכך שהבריח נע קדימה ודחף את הכדור מתוך תא קליטת החימוש לתוך בית הבליעה של הקנה שלו וננעל לבית הבליעה.
המשך סיבוב הידית הביא לכך שהכדור ננקר והקליע נורה מלוע הקנה.
המשך סיבוב הידית הביא לתנועה אחורה של הבריח ועקב כך לחליצה של התרמיל הריק מבית הבליעה והשלכתו מפתח הפליטה.
בשלב זה הקנה התקרר מעט והמשך סיבוב הידית הביאו כך שתא קליטת החימוש שלו ניצב שוב גלוי מתחת לסל החימוש, מוכן לקלוט כדור נוסף ולהתחיל את מחזור הירי מחדש.
המבנה שבו לכל קנה ישנו מנגנון נפרד יצר מצב שבו בכל רגע נתון כל קנה נמצא בנקודה שונה במחזור הטעינה-ירי-פליטה-קירור וכך התאפשר ירי רציף, בקצב מהיר. כל קנה ירה רק פעם אחת במהלך סיבוב אחד מלא של המנגנון, כך שלמרות הירי המהיר והרציף התאפשר לכל קנה די זמן להתקרר בין ירי אחד למשנהו. הגדלת מספר הקנים בין הדגמים השונים העלתה מצד אחד את משקל הנשק וסיבוכיות המקלע, אך מצד שני הגדילה את פרק הזמן בין היריות של כל קנה ובכך הגדילה במעט את זמן הקירור של כל קנה ומכאן איפשרה קצב אש מהיר יותר.
בדגמים מוקדמים של המקלע הונח בד בין הקנים שאפשר היה להספיגו במים, כדי להאיץ את קירור הקנים במהלך סבב הירי, כך שניתן יהיה לבצע ירי מהיר מבלי שהחום הרב הנוצר יעוות את הקנים.
עם זאת, דגמים מאוחרים יותר יוצרו ללא הבד בין הקנים. הסיבה לכך היא שאף על פי שעל-פניו נראה כי השיטה אכן מזרזת את קירור הקנה הרי שבפועל לאחר הרטבת הבד ותחילת הירי, החום הרב שנוצר בקנים הביא להתאדות המים בבד שעטף את 'זר' הקנים וליבושו. כך נוצר מצב שבו קני המקלע עטופים במעיין 'שמיכת בד', כך שהם מתקשים לפלוט את החום הנוצר בהם לאוויר ואינם מתקררים מספיק בין מחזור ירי אחד למשנהו. ניסיון להרטיב מחדש את הבד בשלב זה הביא לקירור פתאומי ובלתי אחיד של הקנה, מה שבתורו עלול לגרום לעיוות של הקנה. עיוות שכזה עלול לפגוע בדיוק הירי של המקלע או אף להשביתו כליל.
תחמושת

בתחילת דרכו, תחמושת מקלע הגאטלינג הייתה גלילי מתכת קטנים שהכילו קליע, תחמיש נייר שהכיל אבק שרפה ופיקה. גלילי המתכת נטענו, כל אחד בנפרד, לתוך בתי הבליעה של הקנים ולאחר הירי נפלטו מתחתית המקלע וניתן היה לעשות בהם שימוש חוזר. השימוש בגלילי המתכת נועד לפתור את בעיית חוסר האחידות והדיוק בכדורים שיוצרו עד אז. גלילי המתכת יצרו אחידות מספיקה בחימוש, שאיפשרה להפעיל את מנגנון הירי המורכב בקצב גבוה.
בהמשך, עקב התקדמות בשיטות ייצור המוני של תחמושת, שהניבה תחמושת אחידה ובממדים מדויקים יותר, עבר מקלע גאטלינג להשתמש בתחמושת אחידה בתצורת כדור מיצור סדרתי. המעבר לשימוש בתחמושת מיצור סדרתי הייתה שלב חשוב ב"הבשלת" מערכת נשק זו והפיכתה למקלע רלוונטי לשדה הקרב.
מקלעי הגאטלינג שיוצרו ב-1876 כבר הגיעו לקצב אש מהיר באופן משמעותי, עד כדי קצב אש תאורטי של 1200 כדורים בדקה ולקצב אש מעשי של בערך 400 כדורים בדקה.
דגם של מקלע גאטלינג שפותח ב-1881 עשה שימוש במערכת הזנת תחמושת בקוטר 0.45 אינץ' חדשה. מערכת הזנה חדשה זו איפשרה הצבת שתי "מחסניות" על המקלע, כך שהמקלע ניזון ממחסנית אחת וכאשר אוזלת בה התחמושת הוא עובר להזנה מהמחסנית השנייה, ובכך מאפשר החלפת המחסנית הראשונה שהתרוקנה במחסנית תחמושת מלאה וחוזר חלילה, מבלי שיהיה צורך להפסיק את הירי. המערכת הכפולה איפשרה בפועל ירי רציף לפרקי זמן ארוכים יותר והצריכה 4 אנשים כדי להפעיל את המקלע.
עד ל-1893 כבר הותאם מקלע הגאטלינג לירי תחמושת 0.3 אינץ' מופחתת עשן תקנית של צבא ארצות הברית, במבנה של שישה קנים שהיה מסוגל לקצב אש התחלתי (בטרם החל להתחמם) של 800–900 כדורים לדקה.
מקלעים מודרניים המבוססים על מקלע הגאטלינג

ב-1893 רשם ד"ר גאטלינג פטנט בארצות הברית על מערכת שעשתה שימוש במנוע חשמלי כדי לסובב את מנגנון הירי של מקלע הגאטלינג. השימוש במנוע חשמלי, במקום בארכובה ידנית, העלה את קצב האש של המקלע באופן משמעותי עד-כדי 1500 כדור לדקה (בהשוואה לקצב אש של 800–900 כדור לדקה, שהשיג דגם זהה של המקלע שהונע באמצעות ארכובה ידנית). שילוב המנוע החשמלי בדגמי מקלע גאטלינג בשלהי המאה ה-19 נועד לשמר את הרלוונטיות של המקלע בשדה הקרב אך בתחילת המאה ה-20 עברו צבאות רבים להשתמש במקלעים קומפקטיים וקלים יותר, שעשו שימוש ברתע או בהחזרת גזים כדי לבצע ירי אוטומטי. כתוצאה ממגמה זו דעך השימוש במקלע הגאטלינג עד שב-1911 נזנח לחלוטין על ידי צבא ארצות הברית.
מלבד דגם גרמני בשם Fokker-Leimberger של מקלע בעל "זר" קנים מסתובב, שפותח במלחמת העולם הראשונה ופעל במנגנון שונה ממקלע גאטלינג, נזנח רעיון זה לתקופה ארוכה אך צץ ועלה מחדש בתקופה שלאחר מלחמת העולם השנייה, אז פותחו בארצות הברית תותח ה-"M61 וולקן" (1949), מקלע ה-"M134 מיניגאן" (1960) ותותחי ה-"GAU-8 "Avenger וה-"GAU-12 "Equalizer (שנות ה-70 של המאה ה-20), ובברית המועצות פותח ה-גש-6–23.
מקלעים מודרניים המבוססים על מקלע הגאטלינג > M61 וולקן

M61 וולקן(אנגלית: M61 Vulcan) הוא תותח רב קני, בעל שישה קנים, הפועל לפי עקרון הפעולה של מקלע גאטלינג התותח  יורה פגזים נפיצים בקוטר 20 מ"מ  ה"וולקן" מורכב על פלטפורמות רבות, בהם מטוסי קרב (כגון ה-F-15 וה-F-16), רכב קרבי משוריין (כגון ה-M-163 "מחבט") ואוניות מלחמה. ה"וולקן" מורכב על מטוסי חיל האוויר האמריקאי במשך למעלה מיובל, ומשמש בהצלחה גם את מטוסי חיל האוויר הישראלי. תותח ה"וולקן" משמש הן כמערכת ירי עצמאית והן כחלק מתוך מערכת משולבת מכ"ם כגון פלנקס, ומתאפיין בקצב אש גבוה מאוד ובחימוש מגוון ויעיל. יחד עם זאת, מנגנון הירי המורכב שלו ניכר בעלויות הרכישה והתחזוקה הגבוהות יחסית למקלעים או תותחים חד-קניים, ואף חושף אותו יותר לתקלות.
הערות שוליים

↑  במקלעים מודרניים, במיוחד כאלה המיועדים לקצב אש גבוה במיוחד, כגון מקלעי מסוקי קרב, מערכת אחסנת התחמושת וטעינתה למקלע מתבססת על "שרשיר ללא חוליות", שבה הכדורים מאוכסנים ומשונעים בתוך רצף תאים כשכל תא מכיל כדור אחד בלבד.
↑  ראו U.S. Patent 247,158 וגם U.S. Patent 343,532
↑  המנגנון במקלע זה התבסס על שני גלגלים בעלי מגרעות חצי-עגולות בהיקפם. גלגלים אלה השיקו בנקודה שמול קנה הירי. בזמן הירי נטענו הכדורים אחד-אחד לתוך המגרעות שבאחד הגלגלים. המשך סיבוב שני הגלגלים הביא לכך שבנקודת המפגש ביניהם יצרו המגרעות שבהיקפם בית בליעה גלילי, שהכיל את הכדור. הכדור ננקר ונורה והמשך סיבוב הגלגלים הביא להפרדת שני חצאי בית הבליעה ולנפלת התרמיל הריק.
| --- | --- |
בקרת זהויות :  NLI: 987007560576705171  LCCN: sh85053520 
תותח גאטלינג בריטי בעל 10 קנים משנת 1865. מוזאון הארטילריה המלכותי, בריטניה
מחנה הפליטים אל-האול

| --- | --- |

המחנה באוקטובר 2019
 מדינה:  סוריה סוריה
 אוכלוסייה:  ‏
  ‑ במחנה הפליטים:  60,000 (2021)
 קואורדינטות:  36°22′32″N 41°08′55″E﻿ / ﻿36.3755°N 41.1485°E﻿ / 36.3755; 41.1485 
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמחנה הפליטים אל-האול(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמחנה הפליטים אל-האול  he tabBackground:;tabBorder:#aaa;defaultTab:0;
מחנה הפליטים אל-האול (בערבית: مخيم الهول للاجئين, בכורדית: کەمپی ھۆڵ) הוא מחנה פליטים בפאתיה הדרומיים של העיירה אל-האול בצפון סוריה, סמוך לגבול סוריה–עיראק, המחנה מכיל אנשים שנעקרו מהשטחים שבהם שלט ארגון הטרור המדינה האסלאמית. המחנה מנוהל על ידי הכוחות הסוריים הדמוקרטיים (SDF) הנתמכים על ידי ארצות הברית, אך על פי ממשלת ארצות הברית בחלקים גדולים מהמחנה ארגון המדינה האסלאמית הוא השולט, והוא משתמש במחנה כדי לקדם את האידאולוגיות הקיצוניות שלו ולגיוס אנשים לשורותיו.
בפברואר 2021, אוכלוסיית המחנה מנתה יותר מ-60,000 אנשים לאחר שגדלה מ-10,000 בתחילת 2019 לאחר שההכוחות הסוריים הדמוקרטיים כבשו את השטח האחרון שבו שלטה המדינה האסלאמית בסוריה במהלך קרב באע'וז פוקאני.
במחנה הפליטים נשים וילדים ממדינות רבות, בעיקר מסוריה ועיראק .
באמצע 2023, אוכלוסיית המחנה ירדה מתחת ל-50,000 אנשים עקב חזרה של חלק מהפליטים והעקורים לביתם.
רקע

המחנה הוקם לראשונה ב-1991 עבור פליטים עיראקים ממלחמת המפרץ,  ולאחר מכן נפתח מחדש לאחר הפלישה לעיראק ב-2003.
דמוגרפיה

בתחילת 2019 במחנה גרו כ-10,000 איש. גודל האוכלוסייה גדל באופן משמעותי עם התמוטטות נפילת המדינה האסלאמית. בפברואר 2021, אוכלוסיית המחנה נאמדה בלמעלה מ-60,000. הערכה בספטמבר 2019 העריכה שהמחנה הכיל כ-20,000 נשים ו-50,000 ילדים של חברי המדינה האסלאמית, עליהם שמרו כ-400 לוחמי מיליצית ה-SDF.
מאמצי החזרת הפליטים למדינותיהם

החזרה לארצות המקור של הפלטים היא קשה מכיוון שרבים מתושבי המחנה הפכו לקיצוניים ומהווים איום פוטנציאלי על מדינת הולדתם. זומרוויל ציין כי ממשלות מערביות מתנגדות לחזרה או שאולי אין להן תוכניות להחזיר את הפליטים למדינות שלהם.
בספטמבר 2020 דווח כי השלטונות הכורדיים העבירו 50 אזרחים אוסטרלים ממחנה אל-האול למחנה רוג' הקטן יותר, שם נטען כי יש יותר דגש על חינוך תקין ושיקום.
פינלנד אמרה ב-2023 שהיא לא מסוגלת להחזיר לפינלנד ילדים מהמחנה שלהם הורה פיני בעיקר בגלל חוסר שיתוף הפעולה של אמם.
בופור

ערך זה עוסק במצודה בלבנון. אם התכוונתם למשמעות אחרת, ראו .
| --- | --- |

מבצר הבופור, 1982
 מידע כללי
 סוג:  מבצר צלבני 
 מיקום:  ארנון 
 מדינה:  לבנון לבנון
 הקמה ובנייה
 תקופת הבנייה:  ? – המאה ה־12
 תאריך פתיחה רשמי:  המאה ה־12 
 מידות
 גובה מעל פני הים:  717 מטר
 
 קואורדינטות:  33°19′29″N 35°31′56″E﻿ / ﻿33.324715°N 35.532148°E﻿ / 33.324715; 35.532148
  (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבופור(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבופור
 
בופור (בצרפתית: Beaufort – מצודה יפה; בערבית: قلعة الشقيف, בתעתיק חופשי: קלעת א-שקיף, בתרגום לעברית: מבצר הצוק) היא מצודה צלבנית הסמוכה לכפר ארנון בדרום לבנון באזור המכונה 'רכס עלי טאהר'.
בערבית קרויה המצודה קלעת ארנון על שם הכפר ארנון הסמוך אליה, או לחלופין קלעת א-שקיף – "מבצר הצוק". פרסומה של המצודה בישראל בא כתוצאה מהיותה נקודה אסטרטגית, ששימשה את ארגון הפת"ח בשנות ה-70 עד מבצע שלום הגליל, ולאחר מכן נקודה חשובה בשרשרת מוצבי צה"ל ברצועת הביטחון בלבנון, עד לנסיגה מלבנון בשנת 2000.
היסטוריה

אין רישומים היסטוריים הנוגעים לקיום נקודה צבאית במקום לפני תפיסתו על ידי הצלבנים בשנת 1139, על אף שמיקומו האסטרטגי, על הר שגובהו 700 מטר, הפך אותו ודאי לעמדה חשובה עוד קודם לכן.
לאחר שהמקום נכבש על ידי המלך פולק מאנז'ו, נמסרה הנקודה לשליטיה הצלבנים של צידון. בשנת 1189 צר סלאח א-דין על המצודה, בעוד שהמלך רנו מצידון (אנ') הגן עליה. בשנת 1190 כבש סלאח א-דין את המצודה. הצלבנים שבו ותפסו את המקום בשנת 1240 ומכרו אותה לאבירי ההיכל ב-1260. ב-1265 כבש את המצודה הסולטאן הממלוכי ביברס.
במהלך המאה ה-17 שב ותפס את המקום השליט הלבנוני פח'ר א-דין השני, ששאף להקים ממלכה עצמאית בלבנון, והקים בה רשת של ביצורים. פחר א-דין הובס על ידי האימפריה העות'מאנית שהרסה חלקים מהמבצר. המקום נתפס על ידי שליטים מקומיים.
בשנת 1782 צר על המבצר אחמד אל-ג'זאר, שליט עכו, שכבש את המבצר והרס את שארית ביצוריו. רעידת אדמה חזקה בשנת 1837 הביאה אף היא להרס נרחב. המקום שימש בתקופה זו כמחצבה וכדיר לכבשים.
המנדט הצרפתי בלבנון הביא לעניין מחודש במקום, ועבודות שחזור ארכאולוגיות החלו בשנת 1920 ונמשכו עם קבלת העצמאות הלבנונית ב-1943.